
Par Latvijas Republikas pilnvarotajiem robežas pārstāvjiem
· 1. Saskaņā ar Latvijas Republikas valsts robežas likuma 7. pantu, likumu "Par Latvijas Republikas valdības un Baltkrievijas Republikas valdības līgumu par Latvijas–Baltkrievijas valsts robežas režīmu", ar to pieņemtā un apstiprinātā Latvijas Republikas valdības un Baltkrievijas Republikas valdības līguma par Latvijas–Baltkrievijas valsts robežas režīmu 31. panta 2. punktu, likumu "Par Latvijas Republikas valdības un Lietuvas Republikas valdības līgumu par Latvijas–Lietuvas valsts robežas uzturēšanu un pilnvaroto robežas pārstāvju darbību", ar to pieņemtā un apstiprinātā Latvijas Republikas un Lietuvas Republikas valdības līguma par Latvijas–Lietuvas valsts robežas uzturēšanu un pilnvaroto robežas pārstāvju darbību 17. panta 2. punktu, likumu "Par Latvijas Republikas valdības un Igaunijas Republikas valdības līgumu par Latvijas–Igaunijas valsts robežas uzturēšanu un pilnvaroto robežas pārstāvju darbību" un ar to pieņemtā un apstiprinātā Latvijas Republikas valdības un Igaunijas Republikas valdības līguma par Latvijas–Igaunijas valsts robežas uzturēšanu un pilnvaroto robežas pārstāvju darbību 10. pantu, 1994. gada 14. decembra Latvijas Republikas Valdības un Krievijas Federācijas Valdības Vienošanās par robežas pārstāvju darbību 2. pantu iecelt:
· 1.1. uz Latvijas Republikas un Baltkrievijas Republikas valsts robežas:
· 1.1.1. par Latvijas Republikas pilnvaroto robežas pārstāvi – Valsts robežsardzes Daugavpils pārvaldes priekšnieku Valdi Jukšu;
· 1.1.2. par Latvijas Republikas pilnvarotā robežas pārstāvja vietnieku – Valsts robežsardzes Daugavpils pārvaldes priekšnieka vietnieku (Kriminālizmeklēšanas dienesta priekšnieku) Māri Pukinski;
· 1.1.3. (svītrots ar MK 05.03.2024. rīkojumu Nr. 147);
· 1.1.4. par Latvijas Republikas pilnvarotā robežas pārstāvja vietnieku – Valsts robežsardzes Daugavpils pārvaldes priekšnieka vietnieku (robežkontroles un imigrācijas jautājumos) Tomasu Skrimbli;
· 1.2. uz Latvijas Republikas un Krievijas Federācijas valsts robežas:
· 1.2.1. par Latvijas Republikas pilnvaroto robežas pārstāvi – Valsts robežsardzes Ludzas pārvaldes priekšnieku Juriju Vlasovu;
· 1.2.2. par Latvijas Republikas pilnvarotā robežas pārstāvja vietnieku – Valsts robežsardzes Viļakas pārvaldes priekšnieku Mareku Ļahnoviču;
· 1.2.3. par Latvijas Republikas pilnvarotā robežas pārstāvja vietnieku – Valsts robežsardzes Ludzas pārvaldes priekšnieka vietnieku (robežkontroles un imigrācijas jautājumos) Juri Mazūru;
· 1.3. uz Latvijas Republikas un Igaunijas Republikas valsts robežas:
· 1.3.1. par Latvijas Republikas pilnvaroto robežas pārstāvi – Valsts robežsardzes Viļakas pārvaldes priekšnieku Mareku Ļahnoviču;
· 1.3.2. par Latvijas Republikas pilnvarotā robežas pārstāvja vietnieku – Valsts robežsardzes Rīgas pārvaldes priekšnieku Andri Ansonu;
· 1.3.3. par Latvijas Republikas pilnvarotā robežas pārstāvja vietnieku – Valsts robežsardzes Viļakas pārvaldes priekšnieka vietnieku (Kriminālizmeklēšanas dienesta priekšnieku) Aivaru Peipiņu;
· 1.4. uz Latvijas Republikas un Lietuvas Republikas valsts robežas:
· 1.4.1. par Latvijas Republikas pilnvaroto robežas pārstāvi – Valsts robežsardzes Rīgas pārvaldes priekšnieku Andri Ansonu;
· 1.4.2. par Latvijas Republikas pilnvarotā robežas pārstāvja vietnieku – Valsts robežsardzes Daugavpils pārvaldes priekšnieku Valdi Jukšu;
· 1.4.3. par Latvijas Republikas pilnvarotā robežas pārstāvja vietnieku – Valsts robežsardzes Rīgas pārvaldes priekšnieka vietnieku (robežkontroles un imigrācijas jautājumos) Ivanu Kožaronoku.
(MK 11.05.2022. rīkojuma Nr. 315 redakcijā, kas grozīta ar MK 05.03.2024. rīkojumu Nr. 147; MK 18.02.2025. rīkojumu Nr. 87)
· 2. Atzīt par spēku zaudējušu Ministru kabineta 2011. gada 14. septembra rīkojumu Nr. 452 "Par Latvijas Republikas pilnvarotajiem robežas pārstāvjiem" (Latvijas Vēstnesis, 2011, 146. nr.; 2012, 81. nr.; 2014, 159. nr.; 2015, 127. nr.; 2016, 29., 77. nr.; 2017, 183. nr.; 2018, 191. nr.; 2019, 236. nr.).

